Številka: 18100-41/2020/36

Datum: 20. 8. 2021

Na podlagi 5. člena Zakona o nalezljivih boleznih (Uradni list RS, št. 33/06 – uradno prečiščeno besedilo, 49/20 – ZIUZEOP, 142/20, 175/20 – ZIUOPDVE, 15/21 – ZDUOP in 82/21), šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) ter 42. člena Zakona o javnih financah (Uradni list RS, št. 11/11 ‒ uradno prečiščeno besedilo, 14/13 ‒ popr., 101/13, 55/15 – ZFisP, 96/15 ‒ ZIPRS1617, 13/18 in [195/20](http://www.uradni-list.si/1/objava.jsp?sop=2020-01-3501) – odl. US) je Vlada Republike Slovenije na 256. dopisni seji dne 20. 8. 2021 pod točko 11 sprejela naslednji

S K L E P :

1. Vlada Republike Slovenije je sprejela naslednje spremembe in dopolnitve Nacionalne strategije cepljenja proti COVID-19 in Priloge 2, Priloge 4, Priloge 6 in Priloge 7 z dne 22. 4. 2021:
* v poglavju 2 »Določitev prednostnih skupin za cepljenje proti COVID-19« se:
* za drugim odstavkom doda nov tretji odstavek, ki se glasi: »Cepivo je dostopno vsem prebivalcem, starim 12 let in več.«, dosedanji tretji, četrti in peti odstavek postanejo novi četrti, peti in šesti odstavek,
* besedilo novega četrtega odstavka spremeni tako, da se glasi: »Osebe s presajenimi organi (tudi pred planirano presaditvijo) in težje imunsko oslabljene osebe lahko prejmejo tretji odmerek dvoodmernega cepiva proti COVID-19 v skladu s presojo lečečega specialista (odločitev je individualna). Glede na nova spoznanja in odobreno registracijsko dokumentacijo posameznih cepiv proti COVID-19 se bodo priloge te strategije ter priporočila glede prednostnih skupin in poživitvenih odmerkov sproti posodabljala. Posodobljena priloge in priporočila bodo objavljeni na spletni strani NIJZ in MZ.«,
	+ besedilo novega šestega odstavka spremeni tako, da se glasi: »Zaradi količinskih in logističnih omejitev v začetni fazi ni mogoče zagotavljati izbire cepiva. Ob zadostni razpoložljivosti cepiv si osebe lahko izberejo vrsto cepiva.«;

– v poglavju 3 »Distribucija in logistika« se na koncu besedila desetega odstavka doda stavek, ki se glasi: »Ob zadostni količini cepiva se cepljenje izvaja brez predhodnega naročanja.«;

– v poglavju 4 »Organizacija in izvajanje cepljenja« se za petim odstavkom doda nov šesti odstavek, ki se glasi: »Od 1. 7. 2021 dalje se osebam po potrebi izda tudi pisno digitalno COVID potrdilo EU, in sicer za osebe, ki nimajo možnosti dostopa do digitalnega COVID potrdila EU preko zVEM.«, dosedanji šesti, sedmi, osmi, deveti, deseti in enajsti odstavek postanejo novi šesti, sedmi, osmi, deveti, deseti, enajsti in dvanajsti odstavek;

– v poglavju 5 »Financiranje« se v prvem odstavku za prvim stavkom doda besedilo, ki se glasi: »Cepljenje se lahko opravi tudi pri osebah brez stalnega ali začasnega prebivališča v Republiki Sloveniji. Cepljenje se izvaja v cepilnih centrih, stroške storitve cepljenja plačajo osebe same.«;

* v Prilogi 2 se na predlog Javne agencije Republike Slovenije za zdravila in medicinske pripomočke v tabeli:
	+ v petem stolpcu v prvi vrstici za besedo »FR« doda besedilo: »Primerjava polovičnega in standardnega odmerka cepiva«,
	+ v petem stolpcu v drugi vrstici za besedo »ZDA« doda besedilo: »Faza 1/2: toleranca, varnost in imunogenost intradermalne aplikacije«,
	+ v petem stolpcu v osmi vrstici za besedo »globalno« doda besedilo
	»Faza 2: varnost in imunogenost heterolognih shem cepljenja pri starostnikih, Argentina, Faza 2: imunogenost in reaktogenost heterolognih shem cepljenja, Argentina«,
	+ v petem stolpcu v deveti vrstici za besedo »emirati« doda besedilo
	»Faza 2: varnost, učinkovitost in imunogenost poživitvenega odmerka, Turčija, Faza 1/2: reaktogenost, varnost in imunogenost poživitvenega odmerka, Čile, Faza 3: učinkovitost, imunogenost in varnost pri otrocih
	6 m – 17 let, Čile, Faza 4: imunogenost in varnost ob sočasni aplikaciji cepiva proti gripi in cepiva proti pnevmokoku, Kitajska«;
* v Prilogi 4 se na predlog Javne agencije Republike Slovenije za zdravila in medicinske pripomočke v tabeli:
	+ doda nov stolpec »Izvedbeni sklep EK o izdaji pogojnega dovoljenja za promet z zdravilom (dovoljenje)« s povezavami na Register Skupnosti pri Evropski komisiji do dokumenta v slovenskem jeziku za posamezno cepivo,
	+ doda nov stolpec »Številka dovoljenja za promet«, ki podaja informacijo o številki, pod katero je posamezno cepivo vpisano v Register Skupnosti pri Evropski komisiji,
	+ v četrtem stolpcu točneje opredeli vsebina povezave do informacij o zdravilu, ki so priloga k dovoljenju za promet z nazivom »Priloga k dovoljenju (povzetek glavnih značilnosti zdravila, priloga II, ovojnina in navodilo za uporabo)«, ter se posodobijo vse povezave do informacij o zdravilu;
* v Prilogi 6 se črta besedilo: »Glede na zelo omejene količine cepiv proti
COVID-19 v trenutni situaciji med cepivi ni možno izbirati.«;
* v Prilogi 7 se v prvem stolpcu za zadnjo vrstico »ostali zaposleni in prebivalci po vrstnem redu prijav (skladno s 7 alinejo priloge 6)« doda nova vrstica, ki se glasi: »12–18 let otroci in mladostniki«, in posodobi predvideno število oseb za cepljenje ob različnih deležih cepljenih.

2. Dopolnjena in spremenjena Nacionalna strategija cepljenja proti COVID-19 in spremenjene Priloga 2, Priloga 4, Priloga 6 in Priloga 7, se začnejo uporabljati naslednji dan po sprejemu.

Mag. Petra Aleksandra Marolt Vajda

namestnica vršilke dolžnosti generalnega sekretarja

Prejmejo:

* ministrstva
* vladne službe
* Državni zbor